钦定古今图书集成/明伦汇编/官常典/第796卷 > 曷剌
## 钦定古今图书集成/明伦汇编/官常典/第796卷 > 曷剌

按《元史》本传：“曷剌，兀速儿吉氏，至元九年见世祖，诏
入太官直，从讨叛王乃颜，赐白金、楮币、甲胄、橐驼、鞍
马，以其才堪使远。成宗时，使高丽，使和林，使江西、福
建，不失使指，授忠勇校尉、中书直省舍人，出监息州，
迁奉训大夫。武宗诏曰：‘曷剌世祖旧臣，可授奉议大
夫、都水监卿。明年，加嘉议大夫。又明年，佩金虎符，兼’”
直东水鞑靼、女直万户府达鲁花赤。延祐元年，特授
资善大夫、辽阳等处行中书省左丞，仍监其军。三年，
召还，特授荣禄大夫、司农。卒，年六十三。赠推诚宣力
保德功臣、大师、开府仪同三司、上柱国，追封蓟国公，
谥安穆。子不花。